રાજ્યના મુખ્યમંત્રી વિજયભાઇ રૂપાણીએ સ્ટેચ્યુ ઓફ યુનિટી અંતર્ગત એકતા રથયાત્રાનો સરદાર સાહેબની કર્મભૂમિ બારડોલીથી પ્રારંભ કરાવતાં જણાવ્યું હતું કે, સરદાર સાહેબે દેશને એક કર્યો હતો. ત્યારે એ એકતા અને અખંડિતતાનો ભાવ 10 હજાર ગામોમાં જન જન સુધી આ એકતા રથયાત્રા દ્વારા જાગૃત કરવામાં આવશે. તેમણે કહ્યું કે દેશ અને રાજ્યનો દરેક નાગરિક એક અને નેક બની સરદાર પટેલની એકતાનો સંદેશો પૂરી દુનિયામાં પહોંચાડે.